Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: 2. számú melléklet a 10/2001. (III. 27.) MeHVM rendelethez
Paragraph Index: 370

1. A mobil végberendezések és előfizetők nemzetközi azonosítási terve A közcélú mobil rádiótelefon-hálózatok végberendezései és előfizetői számára egy egyedi azonosítót kell kijelölni, mely lehetővé teszi a közcélú mobil hálózatok közötti bolyongás szolgáltatás igénybevételét. Ez az azonosító a mobil előfizető nemzetközi azonosítója (IMSI). A nemzetközi mobil azonosítót az ITU E.212 Ajánlása és az ETSI TS 100 927 műszaki előírás írja le. 1.1. A mobil előfizető nemzetközi azonosítójának, IMSI (International Mobile Subscriber Identifier) felépítése: IMSI=MCC+MNC+MSIN, ahol: az IMSI maximális hossza 15 számjegy lehet, és 0—9 számjegyekből állhat. 2001/35. szám MCC (Mobile Country Code) mobil országkód, melynek hossza 3 számjegy, és egyértelműen meghatározza a mobil előfizető !!hálózata!! szerinti országot. A mobil országkódokat az ITU jelöli ki. Magyarország mobil országkódja: 216. MNC (Mobile Network Code) mobil hálózati kód, melynek hossza két vagy három számjegy, és meghatározza a GSM mobil előfizető honos hálózatát. A mobil hálózati kódot a hatóság jelöli ki. MSIN (Mobile Subscriber Identification Code) mobil előfizetői azonosító szám, mely egy GSM hálózaton belül azonosít egy előfizetőt. A mobil előfizetői azonosító számot a szolgáltató jelöli ki.

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes